b"\n_START_ARTICLE_\nRivaldo\n_START_PARAGRAPH_\nRivaldo V\xc3\xadtor Borba Ferreira (f\xc3\xb8dt 19. april 1972 i Recife, Pernambuco, Brasilien), bedre kendt som Rivaldo. I 1990'erne og starten af 2000'erne var Rivaldo anset som en af verdens bedste fodboldspillere. Han blev k\xc3\xa5ret til verdens bedste fodboldspiller i 1999._NEWLINE_Rivaldo startede sin karriere i Santa Cruz men skiftede efter kun en enkelt s\xc3\xa6son til Mo Gi Mirim, men igen kun for en enkelt s\xc3\xa6son. N\xc3\xa6ste punkt i karrieren var der brasilianske topklubber Corinthians og SE Palmeiras. Han skiftede nu til Deportivo La Coruna, inden han skiftede til FC Barcelona, hvor han havde sin storhedstid. Med Barcelona blev Rivaldo spansk mester i 1998 og 1999 og vandt ogs\xc3\xa5 den spanske pokalturnering Copa del Rey i 1998 samt UEFA Super Cup. Efter 157 kampe og 86 m\xc3\xa5l for Barcelona skiftede Rivaldo i 2002 til AC Milan, hvor han i 2003 vandt den italienske pokalturnering Coppa Italia, UEFA Champions League og UEFA Super Cup._NEWLINE_Efter tiden i AC Milan skiftede Rivaldo til de gr\xc3\xa6ske klubber Olympiakos og AEK Athen, derefter i FC Bunyodkor i Uzbekistan, men er nu tilbage i Brasilien, hvor han nu spiller for Sao Paulo._NEWLINE_I perioden mellem 1993 og 2003 opn\xc3\xa5ede Rivaldo 74 kampe for det brasilianske landshold, hvor han scorede 35 m\xc3\xa5l. Han var en af de b\xc3\xa6rende kr\xc3\xa6fter p\xc3\xa5 det brasilianske landshold, der vandt VM i 2002."